**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir atcelt tās epidemioloģiskās drošības prasības, kuras nav nepieciešams attiecināt uz personām, kuras ir vakcinētas pret Covid-19. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu un 6.1panta otro daļu un 6.3panta otro daļu, Farmācijas likuma 5. panta 3. un 12. punktu.  Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vadoties no riska izvērtējuma, Eiropas slimību profilakses un kontroles centrs (turpmāk – ECDC) ir secinājis, ka jebkura gadagājuma cilvēkiem, kas ir pilnībā vakcinēti, savstarpēja sastapšanās ir saistīta ar zemu infekcijas izraisītu risku. Tādēļ ECDC norāda, ka ir iespējams mazināt nosacījumus distances ievērošanai un individuālo aizsardzības līdzekļu lietošanā cilvēkiem, kas ir pilnībā vakcinēti. Tādēļ, lai uzlabotu darba devēju iespējas darba organizēšanā vakcinētiem darbiniekiem, ir jāievieš nosacījums, ka darba vietā līdz 20 cilvēkiem, kas ir vakcinēti, atrodoties vienā telpā, var nelietot mutes un deguna aizsegus un neievērot divu metru distanci. Darba vietas ir vide, kur ir viegli kontrolēt epidemioloģiskās drošības prasību ievērošanu un arī apzināt, kuras personas ir vakcinētas, tādēļ sākotnēji izņēmums mutes un deguna masku lietošanai un divu metru distances ievērošanā tiek noteikts darba vietās. 20 cilvēki ir optimāls cilvēku skaits, kuriem, atrodoties vienā telpā, ir iespējams izsekot epidemioloģiskās drošības prasību ievērošanai. Līdzīgus nosacījumus var attiecināt arī uz amatiermākslas un amatieru sporta kolektīvu darbību – pilnībā vakcinētas personas līdz 20 cilvēkiem mēģinājuma vai treniņa norises telpā varētu pulcēties mutes un deguna aizsegus nelietojot un neievērojot divu metru distanci. Šādos kolektīvos atbildību par to, ka vienkopus atrodas tikai pret Covid-19 aizsargātas personas nodrošina kolektīva vadītājs (darba devējs, komandas treneris vai amatierkolektīva vadītājs). Vadītājs pārliecinās par kolektīva dalībnieku statusu, tāpat kontroli arī nodrošina kolektīva dalībnieki paškontroles un savstarpējas uzticēšanās ietvaros.  Savukārt, ja pilnībā vakcinētas personas, kas ir pakļautas augstiem veselības riskiem saistībā ar Covid-19, sastopas ar nevakcinētu personu, veselības riski ir augsti, tādēļ tiek rekomendēts šādās situācijās ievērot distancēšanos, lietot mutes un deguna aizsegus un ievērot citus epidemioloģiskās drošības pasākumus. Vadoties no minētā, ir jāsaglabā prasība, ka vakcinētām personām, sastopoties darba telpā vai mēģinājumu telpā ar nevakcinētu personu vai personu par kuras vakcinācijas statusu nav informācijas, mutes un deguna aizsegs tomēr ir jālieto un distancēšanās ir jāievēro. Tā kā arī atrodoties koplietošanas telpās nevar izslēgt sastapšanos ar nevakcinētu personu, kas var radīt augstu risku veselībai, tiek saglabāts nosacījumsievērot distancēšanos un lietot mutes un deguna aizsegu arī koplietošanas telpās.  Ņemto vērā SARS-CoV-2 vīrusa paveidus, kas šobrīd ir izplatīti Latvijā, varam uzskatīt, ka persona ir pietiekami pasargāta no Covid-19 infekcijas izraisītiem riskiem, ja ir pagājušas 15 dienas kopš pilna vakcinācijas kursa, bet, saņemot vakcināciju ar *Vaxzevria,* pēc pirmās vakcīnas devas saņemšanas no 22. dienas līdz 90 dienai un uzreiz pēc vakcīnas otrās devas saņemšanas. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Slimību profilakses un kontroles centrs, Operatīvās vadības grupa. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz personām, kuras ir Latvijā vakcinētas pret Covid-19. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un SPKC tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretāre I.Dreika